《花朝州大夫李公集诸生于燕喜亭论学寻命童子歌鹿鸣赋二首 其二》
明代·莫与齐

春光刚半正花辰，拂幰啼莺夹路新。风物恍逢修禊日，衣冠犹愧食萍宾。

登龙盛事誇今会，下榻高情自昔人。如此豪游真忝窃，不妨沉醉坐车茵。

作者简介：莫与齐（？—一六二七），字元慎，号苍屏。连州人。明神宗万历四十三年（一六一五）举人，明熹宗天启二年（一六二二）进士。初授太平府推官，引疾致仕，卒。有《曙先斋诗集》。清同治《连州志》卷七有传。